कच्चे तेल की कीमतों में गिरावट जारी, पेट्रोल-डीजल के रेट्स में बदलाव नहीं
Petrol Price Today; What is the petrol rate today in Maharashtra, Karnataka, Manipur, Telangana, Punjab, Jharkhand, Sikkim,? Follow Petrol Price Latest Information On Dainik Bhaskar   ओडिशा, केरल, तमिलनाडु, पश्चिम बंगाल, छत्तीसगढ़ और राजस्थान के सभी जिलों में पेट्रोल 100 रुपए के ऊपर बिक रहा है।
आज यानी 12 जून को भी पेट्रोल-डीजल की कीमतों में कोई बदलाव नहीं हुआ है। फिलहाल दिल्ली में पेट्रोल 96.72 रुपए लीटर है तो डीजल 89.62 रुपए लीटर के हिसाब से बिक रहा है। वहीं मुंबई में पेट्रोल 106.31 रुपए और डीजल 94.27 रुपए प्रति लीटर मिल रहा है। देश के 16 राज्यों में पेट्रोल 100 रुपए लीटर के ऊपर बना हुआ है। आज अंतरराष्ट्रीय बाजार में कच्चे तेल के दाम में गिरावट देखने को मिल रही है और ये 74 डॉलर प्रति बैरल के नीचे कारोबार कर रहा है।
पंजाब में महंगे हुए पेट्रोल-डीजल
पंजाब सरकार ने पेट्रोल वैट दर में करीब 1.08% की बढ़ोतरी की गई है। इससे पेट्रोल प्रति लीटर 92 पैसे प्रति लीटर महंगा हो गया। जबकि डीजल वैट दर में 1.13% बढ़ोतरी होने से यह 90 पैसे प्रति लीटर महंगा हो गया। इसके बाद पेट्रोल पर कुल वैट प्रति लीटर 14.75% से बढ़कर 15.74% और डीजल पर 14.75% से बढ़कर करीब 15.88% हो गया है। नई कीमतें 10 जून रात 12 बजे से लागू हो चुकी हैं।
बाकी राज्यों में 1 साल से ज्यादा समय से नहीं बदले पेट्रोल-डीजल के दाम
आखिरी बार 21 मई 2022 में पेट्रोल-डीजल की कीमतों में बदलाव किया गया था। तब पेट्रोल पर 8 रुपए और डीजल पर 6 रुपए प्रति लीटर उत्पाद शुल्क घटाया गया था। इससे पेट्रोल और डीजल के दाम 9.5 रुपए और 7 रुपए कम हो गए थे। जुलाई 2022 में, महाराष्ट्र सरकार ने पेट्रोल और डीजल पर VAT में 5 रुपए और 3 रुपए प्रति लीटर की कटौती की थी।
आने वाले दिनों में घट सकते हैं दाम
पेट्रोलियम मंत्री हरदीप सिंह पुरी ने शनिवार को संकेत दिए कि आने वाले दिनों में पेट्रोल-डीजल के दाम कम हो सकते हैं। उन्होंने कहा कि तेल कंपनियों को होने वाले घाटे की भरपाई हो गई है, इसलिए अब पेट्रोल और डीजल के दाम घटाने पर विचार कर सकती हैं।
उन्होंने कहा कि अगर कच्चे तेल के दाम स्थिर बने रहें तो कंपनियां पेट्रोल-डीजल के दाम घटाने पर विचार करने की स्थिति में होंगी। उन्होंने कहा अगर ये कंपनियां अगली तिमाही में बेहतर करती हैं, तब ये दाम कटौती पर फैसला लेने में सक्षम होंगी।
16 राज्यों में पेट्रोल 100 के ऊपर
देश के 16 राज्यों में पेट्रोल 100 रुपए प्रति लीटर के ऊपर है। मध्य प्रदेश, आंध्र प्रदेश, बिहार, महाराष्ट्र, कर्नाटक, मणिपुर, तेलंगाना, पंजाब, झारखंड, सिक्किम, ओडिशा, केरल, तमिलनाडु, पश्चिम बंगाल, छत्तीसगढ़ और राजस्थान के सभी जिलों में पेट्रोल 100 रुपए के ऊपर बिक रहा है। वहीं डीजल भी ओडिशा, राजस्थान और मध्य प्रदेश में 100 रुपए से ऊपर है।